Umuzi Week of Festivals: Tien dae, vyf feeste - Afrikaanse Musiek Nuus
Umuzi Week of Festivals: Tien dae, vyf feeste
16 September 2018 17 September 2018 Digitaal
Vanaf 28 September tot 7 Oktober is dit weer tyd vir ’n week van fees by die jaarlikse Umuzi Week of Festivals op Secunda. Dié geleentheid is enig in sy soort en bied aan feesgangers die geleentheid om vyf verskillende feeste in tien dae te ervaar. Hier is waarna jy kan uitsien:
Lake Umuzi Kamp Oase
Hou jy van musiek, kamp, swem, bier en kuier? Dan is die twee-dae-lange Lekke Fees op die oewer van die Lake Umuzi net vir jóú. Kunstenaars soos Robbie Wessels, Jan Bloukaas, Liezel Pieters, Heidi, Appel en Brendan Peyper gaan sorg vir heerlike musiek. Die kleinspan kan ook uitsien na ’n area met plaasdiere, pretritte op die perde en springkastele. As ’n bonus kry jy ook komplimentêre toegang tot die AquaZone Waterpark en Carnival Square.
2-6 jaar: R50
7-17 jaar: R100
Klik hier om jou kaartjie aanlyn te koop.
Naweek-kaartjies (slegs by die hek beskikbaar):
2-6 jaar: R100
7-17 jaar: R150
4 tot 6 Oktober
Hier word wyn op ’n ander manier gepaar – met 20 verskillende wynlandgoedere, musiek en heerlike kos val Wyn-Inni-Tyn in elke wynliefhebber se smaak. Musiek deur Radio Kalahari Orkes, Adam Tas en Jannie Moolman gaan die geleentheid behoorlik afrond.
Drie dag wyn-fanatikus kaartjie:
Vir die wyn-fanatikus is daar ’n opwindende voldag Wyn-Inni-Tyn kaartjie. Dié kaartjie, wat jou R450 uit die sak sal jaag, sluit in:
Toegang tot al die musiekkonserte.
Wynproe vir Vrydag en Saterdag.
100 Wynproe kaartjies.
Aanlyn: Aandkaartjie kos R150. (sluit 27 September).
Hek: Aandkaartjie kos R180.
Jou kaartjie sluit die volgende in:
’n Spesiale optrede deur Radio Kalahari Orkes en vriende.
Een Nin ’n Snip bordjie.
25 Wynproe kaartjies.
Aanlyn: Dag- en aandkaartjie kos R150. (sluit 27 September).
Hek: Dag- en aandkaartjie kos R180.
Hek: Dagkaartjie kos R50.
Nie-wyndrinkers en kinders: Gratis
Jou dag- en aandkaartjie sluit die volgende in:
Wynproe vanaf 14:00 tot 17:00.
’n Optrede deur Adam Tas en vriende om 18:00.
Jou dagkaartjie sluit die volgende in:
Wynproe vanaf 11:00 tot 17:00.
’n Optrede deur Jannie Moolman en vriende om 18:00.
Lake Umuzi Oktoberfest
28 September tot 7 Oktober
Eish!! South African Kitchen
Vergeet van Munich dié Oktober! Ons het ’n beter opsie: Kom onderneem ’n reis deur die plaaslike Oktoberfest bierfees en maak vriende in die geselskap van goeie musiek. Kunstenaars soos Vincent Gordon, Saarkie, Roan Ash, Neil Somers, Albert de Wet, Juan Boucher, Wikus Bothma, Wynand en Cheree, Marulaboom, Bad Peter, Jan Raaph, Matthew Mole en vele meer is op die verhoog te sien.
Hierdie fees is GRATIS!
Die AquaZone SpringFest bewys dat die UmuziFest meer as net musiek, kamp en kos is. Dis oor familie, vriende en pret. En wat ’n meer gepaste manier om dit te vier as in die water tydens die SpringFest? Die AquaZone Waterpark bied ’n verskeidenheid van water-pret opsies.
Feesgangers kan uitsien na vyf verskillende waterglybane, wat insluit: Fast River Tube, Blue Mamba Slide (Splinternuut), Lazy River , Baby Slide en ’n 25m binnehuis verhitte swembad.
28 tot 30 September: Toegang is dieselfde as die Lekke Fees.
1 tot 7 Oktober: R60 vir persone onder 1.35m en R100 daarna.
Betaal vir een dag en kry die daaropvolgende dag gratis.
Ooral oor Secunda
Hierdie fees is vir al die adrenalienverslaafdes. ’n Verskeidenheid sporte wat deur verskillende sportklubs aangebied word is op die spyskaart. Feesgangers kan uitsien na onder andere die Rainbow Race op 6 Oktober. 21.1km, 10km en ’n pret draf is waaruit deelnemers kan kies. ’n Stoei toernooi vind op 29 September plaas. Verder is daar ook ’n Soccer 6’s-wedstryd, 4 x 4 bane, krieket, sterkman kompetisies, vliegskou, en ’n 5km Rainbow Run.
Klik hier vir ’n uiteensetting van elke sportgebeurtenis se koste en besonderhede.
Vir meer besonderhede oor die Umuzi Week of Festivals, besoek hul webblad by www.umuzifest.co.za. Hou ook ons webblad fyn dop vir nuus oor dié week van feeste.
VORIGE Oakland Bokkies 2018: Hier’s die benoemdes
’n ‘Nuwe begin’ vir die DZL-manne! VOLGENDE
Ray Dylan haak af met sy Jessica
Bernice West steel ‘die hart’ met haar nuwe enkelsnit
Die Kontrak: Hier is die top-8 deelnemers!
Kaartjieverkope vir Afrikaans is Groot 2020 vir eers op ys